ESV222N06TMC by AC TECHNOLOGY - Buy or Repair at Radwell
ESV222N06TMC, we probably have it. Please call or email Pickwick Kamille kruidenthee - Thee - Hoogvliet websuper
Pickwick Kamille bestaat voor 100% uit pure kamille.
Koninklijke Douwe Egberts B.V. Consumer Support JACOBS DOUWE EGBERTS B.V. Oosterdoksstraat 80, 1011DK Amsterdam [Foto’s] Só warm, jy kan koekies in die kar bak! | Maroela Media
[Foto’s] Só warm, jy kan koekies in die kar bak!
78.1 grade Celsius in die voertuig waar Deon Rossouw die koekies bak! (Foto aan Maroela Media verskaf)
Mense spot gewoonlik wanneer dit só warm is en wonder dan of jy ŉ eier sou kon bak in die son. Deon Rossouw van Phalaborwa in Limpopo het een stappie verder gegaan: kan mens koekies bak in ŉ motor?
Deon, wat vir ŉ vervoermaatskappy in Phalaborwa werk, het besluit om ŉ Toyota Quantum-bussie te gebruik as die “oond”.
“Ek het die resep vir vlakoekies sommer van die internet afgetrek en net die helfte van die resep aangemaak,” het Deon aan Maroela Media vertel. Hy sê hy geniet dit om met “gebakte goete” te eksperimenteer. “Ek voel mens gaan nie weet hoe dit gaan proe of lyk as jy dit nie self probeer het nie! Soms is dit ŉ totale flop, maar definitief die moeite werd om te probeer!”
Deon het die baksel Woensdagaand [6 Januarie 2016] aangemaak en in die kombuis laat staan. “Onthou die temperatuur in Phalaborwa is soms nog steeds in die hoë 30’s, en in die huis soms warmer as buite!”
Om 06:44 het hy die koekies in die Quantum geplaas: die temperatuur was 26.1 grade Celsius. Om 09:40 was die temperatuur reeds 40.7 grade. “Mens kon sien hoe die koekies begin rys,” het Deon verduidelik.
Om 12:00 was dit 72.6 grade Celsius in die Quantum. “Die meeste van die koekies het teen hierdie tyd reeds dubbel in grootte gerys en die kante van die koekies het al begin hard word!”
Om 13:03 het die kwik gestyg tot 78.1 grade. “Die koekies begin al amper ‘gaar’ word! Die koekies is só warm dat mens nie meer rêrig aan hulle kan raak nie,” het Deon verduidelik. “Op die foto kan mens duidelik sien dis nie meer die rou deeg waarmee ek in die oggend begin het nie. Die geur van koekies hang nou in die Quantum!”
Om 15:45 is dit tyd om te proe! Die temperatuur is nou 51.8 grade Celsius. “Ek sou sê die koekies is ten minste 80% gaar. Daar is ŉ paar stukke in die middel van die koekies wat definitief nie deur gaar is nie, maar mens kan die kante afeet!”
Om ongeveer 18:00 is die temperatuur 40 grade. “Dit was die laaste wat ek neergeskryf het. Die koekies was nie 100% gaar nie, maar ek kan sê dit proe, ruik en voel soos ŉ vlakoekie! Dit krummel selfs soos ŉ perfekte koekie!”
Deon het gesê hy is verras dat dit so half gewerk het. “Dit is scary om te dink dat dit moontlik sal wees om koekies in ŉ voertuig te kan bak! Die Quantum se kant- en agterste venster is met ŉ film bedek, so dit sou dalk warmer gewees het as die ruite nie verdonker was nie.”
Deon sê hy staan verstom oor die hoeveelheid mense wat die sage gevolg het. “Een dame het gesê vir een dag het dit mens laat vergeet van al die probleme om jou, soos die droogte. Vir een dag kon ons net bietjie laf wees en iets doen wat nie alledaags is nie,” het hy verduidelik.
Deon se Facebook-plasing op die groep, In en om die huis, was baie gewild en byna 1 000 mense het die “like”-knoppie gedruk.
“Ek wou so graag vandag ŉ eier probeer bak, maar dit is bewolk, so dit sal nie werk nie,” het Deon bygevoeg.
Hy sal ons op hoogte hou as hy dit tog aanpak!
Die koekies is gereed vir die dag se “bak” in die son (Foto: Deon Rossouw, verskaf aan Maroela Media)
06:44 en dis reeds 26.1 grade in die voertuig (Foto: Deon Rossouw, verskaf aan Maroela Media)
Om 09:40 is dit 40.7 grade Celsius in die voertuig waar die koekies bak (Foto: Deon Rossouw, verskaf aan Maroela Media)
Nou raak dit lekker warm! Om 12:00 is dit 72.6 grade (Foto: Deon Rossouw, verskaf aan Maroela Media)
Kyk hoe word hulle gaar! (Foto: Deon Rossouw, verskaf aan Maroela Media)
Die warmste deel van die dag: om 13:03 is dit 78.1 grade Celsius in die voertuig (Foto: Deon Rossouw, verskaf aan Maroela Media)
Die reuk van koekies hang al in die Quantum! (Foto: Deon Rossouw, verskaf aan Maroela Media)
Die “oond” begin afkoel. Om 15:45 is dit 51.8 grade Celsius en dis tyd om te proe! (Foto: Deon Rossouw, verskaf aan Maroela Media)
Kyk hoe krummel dit soos “regte” koekies! (Foto: Deon Rossouw, verskaf aan Maroela Media)
Hartverskeurende brief oor hond langs pad
Wetta · 3 jaar gelede
En steeds kry jy mense wat hulle kinders en diere in die kar toe sluit en gaan inkopies doen.
Zee Grobbelaar · 3 jaar gelede
Awesome deon! En ons dames het dit baie geniet selfs gespot met jou idee
Hy moet maar ‘n bakkery in Quentam begin om in die ry koekies te bak en aflewer. Hy moet net nie lugreëling aanskakel nie.
geen krag verbruik nie.